b'\n_START_ARTICLE_\nFlavije Orest\n_START_PARAGRAPH_\nFlavije Orest ( ubijen 28. kolovoza 476.) je bio glavni zapovjednik vojske Zapadnog Rimskog Carstva 475. - 476. godine i otac cara Romula Augustula.\n_START_SECTION_\nMladost\n_START_PARAGRAPH_\nOrest je bio po porjeklu plemi\xc4\x87 iz rimske Panonije. Kada je njegova provincija predana Hunima u\xc5\xa1ao je u slu\xc5\xbebu Atile gdje je postao diplomat i sekretar. Nakon raspada Hunskog Carstva Orest se gubi iz povjesnih izvora sve do pojavljivanja na dvoru Julija Nepota koji ga nakon zavr\xc5\xa1etke mirovnih pregovora s Vizigotima postavlja za zapovjednika Zapadno Rimske vojske 475 godine namjesto Alvernije Ekdicija za kojeg se navodno pretpostavljalo da \xc4\x87e se protiviti miru.\n_START_SECTION_\nVladavina\n_START_PARAGRAPH_\nGotovo odmah po preuzimanju vojske Orest se okrenuo protiv svog dobro\xc4\x8dinitelja koji je morao pobje\xc4\x87i brodom u Dalmatiju kako bi spasio svoj \xc5\xbeivot. S druge strane Orest 31. listopada 475. godine za novog cara progla\xc5\xa1ava svog sina Romula Augustula. To iskori\xc5\xa1tavanje gra\xc4\x91anskog rata u Isto\xc4\x8dnom Rimskom Carstvu za uzurpaciju nije moglo dugo potrajati i kada je tamo postao neupitan povratak zakonite vlasti barbarski vojnici "lojalni" Romulu Augustulu davaju u ljeto 476 godine ultimatum Orestu da im podjeli posjede u Italiji. Kako je taj ultimatum bio odbijen oni se bune 23. kolovoza 476. godine i progla\xc5\xa1avaju svojim zapovjednikom generala Odoakera koji u bitci pobje\xc4\x91uje i ubija Oresta, dok njegovog sina \xc5\xa1alju u izgnanstvo. Nakon uspje\xc5\xa1ne bune Odoakar \xc4\x87e poslati izaslanstvo Isto\xc4\x8dnom caru kako bi on potvrdio prevrat.'